**Razdjel: 109 MINISTARSTVO PRAVOSUĐA I UPRAVE**

**Glava 10965 ŽUPANIJSKI SUD U KARLOVCU**

**Aktivnost: A638000**

**OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Ukupno planirani prihodi i primici ostvaruju se iz nadležnog proračuna izvora 11 te iz izvora 31 vlastiti prihodi- koji se ostvaruju od najamnine za samoposlužni aparat tvrtke Dabar d.o.o. te od fotokopiranja u iznosu od cca 530,00 EUR godišnje. U narednom trogodišnjem razdoblju ne planiramo promjenu u odnosu na dinamiku iz prethodnih razdoblja.

**RASHODI I IZDACI**

Intelektualne usluge predstavljaju najveći trošak u materijalnim rashodima zbog migrantske rute koja prolazi karlovačkom županijom te se stvaraju mnogobrojni spisi u kojima je potreban tumač odnosno prevoditelj te nam to znatno povećava trošak. jako veliki dio intelektualnih troškova čine i visoki iznosi za usluge i nagrade odvjetnika u starijim kaznenim predmetima. Sukladno Uputi Ministarstva pravosuđa i uprave suci županijskih sudova moraju riješiti starije kaznene predmete te o tome dostavljati Izvješće Ministarstvu. A radi se o kaznenim djelima za koja su predviđene visoke odvjetničke tarife (primjerice konkretno samo jedan takav stariji kazneni predmet iz 2011.godine za kazneno djelo gospodarskog kriminala, u kojem je naknada usluga odvjetnicima sveukupno 1.700.000,00 kn). U 2022. godini riješeno je više takvih kaznenih predmeta, zbog čega se pokazala promjena-povećanje materijalnih rashoda u odnosu na prethodno razdoblje 2021.godinu.

Za 2023. godinu planirano je opremanje sobe za Odjel za podršku žrtvama i svjedocima, koji Odjel je Županijski sud u Karlovcu dužan osnovati sukladno dopisu Ministarstva pravosuđa i uprave, Uprave za kazneno pravo od 17. svibnja 2022. U lipnju 2022.godine izvršen je periodički pregled održavanja električnih instalacija naše pravosudne zgrade te je u Zapisniku o nalazu zaštite na radu utvrđeno da ugrađena sigurnosna rasvjeta tzv. panic rasvjeta uključujući i piktograme, ne zadovoljava tehničke propise niti Zakon o zaštiti od požara niti Pravilnik o zaštiti na radu za mjesta rada, jer je prilikom obnove i opremanja naše zgrade upotrijebljena oprema koja je već tada-2017.godine bila zastarjela, a danas se više i ne proizvodi. Znači protekom roka od 5 godina panic lampe u gotovo 80 % više ne rade. Napominjemo da zbog zastarjelosti nije moguće zamijeniti niti baterije ili flouroscentne cijevi jer same lampe nisu tako proizvedene da omogućuju zamjenu, već se iste moraju kompletne ukloniti i zamijeniti novima. Citiranim Zapisnikom pravosudna zgrada u Karlovcu ne zadovoljava protupožarne norme te smo upućeni otkloniti nedostatke.

**PRIJENOS SREDSTAVA IZ PRETHODNE I U SLJEDEĆU GODINU**

Ne planiramo prijenos sredstava iz prethodne ili u sljedeću godinu (donos i odnos).

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 509.995,62 EUR | 722.282,87 EUR |
| Dospjele obveze | 683,78 EUR | 0,00 |